રાજકોટ શહેરમાં ગણપતિ મહોત્સવ અંતર્ગત બે મહિના પૂર્વે જાહેરનામું પ્રસિદ્ધ કરવામાં આવ્યું હતું જેમાં પ્લાસ્ટર ઓફ પેરિસની મૂર્તિ બનાવવા અને વેચવા ઉપર પ્રતિબંધ ફરમાવવામાં આવ્યો હતો આ મૂર્તિ નદીમાં પધરાવવાથી પર્યાવરણને ગંભીર અસર થતી હોય છે જાહેરનામાનો ભંગ થતો હોવાની બાતમી આધારે પોલીસ એક્શનમાં આવી ગઈ હતી અને ૧૨ દરોડા પાડી ૧૨ વેપારીઓને ઝડપી લીધા હતા જેમાં તાલુકા પોલીસે રસુલપરા ઝુપડપટ્ટી પાસે મૂર્તિ વેંચતા માનારામ ગીગાજી મારવાડી, રમેશ ગંગારામ રાઠોડ, બાબુ ગીગાજી મારવાડી અને અનિલ ભૈરારામ ભાટીને ઝડપી લઇ ૪ મૂર્તિ કબ્જે કરી હતી તેમજ માલવીયાનગર પોલીસે આનંદ બંગલા ચોક પાસેથી મોહન નરશી સોલંકીને દબોચી લઇ એક મૂર્તિ કબ્જે કરી હતી તેમજ બી ડિવિઝન પોલીસે સેટેલાઇટ ચોકમાં પીઓપીની મૂર્તિ વેંચતા મણીનગરના ગોપાલ ચમનભાઈ પટની અને સંત કબીર રોડ ઉપર મૂર્તિ વેંચતા કુવાડવા રોડ ઉપર રહેતા હીરા ભાણા સોલંકીને દબોચી લઇ ધોરણસરની કાર્યવાહી હાથ ધરી હતી તેમજ કુવાડવા રોડ પોલીસે માલિયાસણ ગામે દરોડો પાડી મૂર્તિ બનાવતા ઉમેશ શ્રીસુકવાસીલાલ પ્રજાપતિને ઝડપી લઇ તેની પાસેથી ૪ મૂર્તિ કબ્જે કરી હતી પોલીસે કુલ ૧૧ પીઓપીની મૂર્તિઓ કબ્જે કરી પોલીસ કમિશ્નરના જાહેરનામા ભંગ બદલ કાર્યવાહી કરી હતી